ถ้าเรามึเพศสัมพันธ์กับแฟน วันที่ 17 เมษา 2563 แบบหลั่งนอก แต่แฟนไม่เสร็จ ไม่มีน้ำอสุจิออกมา แล้วมีกับแฟนอีกที่ วันที่ 23 เมษา รอบนี้แฟนอาจจะเผลอหลั่งใน เนื่องจากเอาออกไม่ทัน ปกติเป็นคนรอบประจำเดือนมาไม่ค่อยตรงค่ะ รอบประจำเดือนล่าสุดมาวันที่ 6 เมษา แบบนี้มีโอกาสตั้งครรภ์มั้ยคะคุณ
สวัสดีค่ะ การมีเพศสัมพันธ์แบบหลั่งนอกนั้นยังทำให้มีโอกาสตั้งครรภ์ได้สูงถึง 4-22% จึงไม่ควรใช้วิธีดังกล่าวเพื่อการคุมกำเนิด ควรใช้ถุงยางอนามัย หรือกินยาคุมแบบแผงป้องกันไว้ก่อนจะดีกว่าดังนั้นจากที่กล่าวมา มีโอกาสตั้งครรภ์ได้ค่ะ ยิ่งถ้าประจำเดือนมาไม่สม่ำเสมอ จะไม่สามารถนับวันตกไข่ที่แน่นอนได้เลย การมีเพศสัมพันธ์ในช่วงใดๆของเดือน จึงมีโอกาสตั้งครรภ์ได้เสมอแนะนำการซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ที่ 10-14 วันหลังปฏิสนธิ จึงอาจจะต้องรอให้ถึงช่วงเวลาดังกล่าวจึงค่อยซื้อมาตรวจดูอีีกครั้ง และสังเกตประจำเดือน ซึ่งไม่ควรมาเกิน 35 วันจากรอบก่อน ถ้าช้ากว่านี้ ก็ควรซื้อชุดตรวจการตั้งครรภ์มาตรวจด้วยเช่นกันค่ะ